rejauldu/bengali-wikipedia huggingface dataset:
অনাথবন্ধু পাঁজা (২৯ অক্টোবর, ১৯১১ - ২ সেপ্টেম্বর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বেঙ্গল ভলান্টিয়ার্স দলের সদস্য ছিলেন। পেডি ও ডগলাস নিহত হবার পর বার্জ নামে এক ইংরেজ মেদিনীপুরের ম্যাজিস্ট্রেট হয়ে আসেন। ১৯৩৩ সালে ২ সেপ্টেম্বর অনাথবন্ধু পাঁজা এবং তার সঙ্গী মৃগেন্দ্রনাথ দত্ত কর্তৃক বার্জ নিহত হয়। কিন্তু পুলিসের গুলিতে তিনি ঘটনাস্থলেই এবং মৃগেন্দ্রনাথ পরদিন মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২০,    জন্ম শিক্ষাজীবন  অনাথবন্ধু পাঁজার জন্ম মেদিনীপুরের জেলার সবং-এর জলবিন্দু গ্রামে‌ একটি দরিদ্র মাহিষ্য চাষি পরিবারে। তার পিতার নাম সুরেন্দ্রনাথ পাঁজা। অনাথের তিন বৎসর বয়সের সময় তার পিতা মারা যান। তার মা কুমুদিনী দেবী ও জ্যেষ্ঠ ভ্রাতা তাকে প্রতিপালন করেন। http://www.indiaculture.nic.in/sites/default/files/pdf/Martyrs_Vol_4_06_03_2019 তিনি প্রাথমিক পাঠ গ্রামের ভুবন পালের পাঠশালায় শেষ করে মায়ের সঙ্গে মেদিনীপুর শহরে যান এবং সুজাগঞ্জ প্রাইমারি স্কুলে ভর্তি হন। কিন্তু আর্থিক কারণে পড়াশোনা আর করতে পারেন নি। তিনি বেঙ্গল ভলান্টিয়ার্সে যোগ দেন এবং দলের নির্দেশে ও সহযোগিতায় প্রথমে মেদিনীপুর টাউন স্কুল এবং পরে মেদিনীপুর কলেজিয়েট স্কুলে ভরতি হন। মেদিনীপুর গোপন বেঙ্গল ভলান্টিয়ার্স দলে যুক্ত হয়ে রিভলভার চালনা শেখার জন্য তিনি এবং মৃগেন্দ্রনাথ, নির্মলজীবন ঘোষ, ব্রজকিশোর চক্রবর্তী ও রামকৃষ্ণ রায় কলকাতায় যান। শিক্ষাশেষে পাঁচটি রিভলভারসহ তারা মেদিনীপুরে ফিরে আসেন। এই সময়ে মেদিনীপুরের ম্যাজিস্ট্রেট বার্জ বিপ্লবীদের প্রতি অকথ্য নির্যাতন শুরু করলে উক্ত পাঁচজন যুবকের উপর বার্জ হত্যার দায়িত্ব অর্পিত হয়।   বার্জ হত্যাকাণ্ড  ১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৮১।   উত্তরাধিকার  অনাথবন্ধু পাঁজার স্মৃতিতে তার গ্রামের অদূরে হরিরহাট অনাথ স্মৃতি বালিকা বিদ্যালয় নামাঙ্কিত হয়েছে।https://local.infobel.in/IN101851904-03222249203/harirhat_anath_smriti_girls_high_school-midnapore.html   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:কলকাতার বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
পেল ক্রেগ মার্টিন, দ্বিপদ নাম টিয়ানোপ্রোন অবসোলেটা, সোয়ালো পরিবারভুক্ত ছোট আকারের প্যাসারিন পাখি। এদের আবাস হচ্ছে উত্তর আফ্রিকা এবং দক্ষিণ পশ্চিম এশিয়ার পূর্ব থেকে পাকিস্তান পর্যন্ত। এরা পর্বত এলাকায় বাস করলেও পাথুরে নিম্নভূমিতে এবং শহরাঞ্চলেও এদের দেখতে পাওয়া যায়। এরা পানি থেকে অনেক দূরে থাকে।  শ্রেণীবিন্যাস ১৮৫০ সালে জার্মান পক্ষীবিদ ইয়ান ক্যাবানিস ক্রেগ মার্টিনকে সর্ব প্রথম বর্ণনা কপ্রেন কোটাইল অবসোলেটা নামে। মিশরের কায়রোর সন্নিকট থেকে সংগৃহীত নমুনা তিনি ব্যবহার করেন। একই বছরে জার্মান পক্ষীবিদ হেইনরিখ গুস্তাভ রেইখবেখ তার সৃষ্টিকরা টিয়ানোপ্রোন গণে এদেরকে স্থানান্তরিত করেন। গণ নাম এসেছে গ্রীক ptuon (φτυον), এবং Procne (Πρόκνη) থেকে। অবসোলেটা এসেছে লাতিন থেকে।  বর্ণনা আবাস্থল পেল ক্রেগ মার্টিন উপযুক্ত পরিবেশে আফ্রিকার উত্তরাংশ থেকে মধ্য প্রাচ্য হয়ে আফগানিস্তান এবং পাকিস্তান পর্যন্ত বাস করে। জনচলাচলহীন স্থানে এরা দলবেঁধে বাস করে।  তথ্যসূত্র  বহিঃসংযোগ   Flight calls in Oman  from the Avian Vocalizations Centre (AVoCet). Recorded by Pamela C. Rasmussen.  বিষয়শ্রেণী:মার্টিন পাখি বিষয়শ্রেণী:মধ্যপ্রাচ্যের পাখি বিষয়শ্রেণী:আফগানিস্তানের পাখি বিষয়শ্রেণী:পাকিস্তানের পাখি বিষয়শ্রেণী:১৮৫০-এ বর্ণিত পাখি
এসিসি এশিয়ান টেস্ট চ্যাম্পিয়নশীপ এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল। Inaugural Asian Test championships 11 February 1999 Sa'adi Thawfeeq   ইতিহাস  অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়। Asian Test Championship from 14 February to 17 March, 24 December 1998, 24 December 1998 by Peter Christie  ২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। Afro-Asia Cup, Asian Test Championship to be scrapped Saturday 7 January 2006 By Indo Asian News Service এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে।   ১৯৯৮-৯৯ এশিয়ান টেস্ট চ্যাম্পিয়নশীপ   ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি।  রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়।  পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে।   ২০০১-০২ এশিয়ান টেস্ট চ্যাম্পিয়নশীপ   বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দুরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল।  পাকিস্তান ও শ্রীলঙ্কা - উভয় দল বাংলাদেশে দুইটি রাউন্ড-রবিন খেলায় অংশ নেয়। জয়ে ১৬, টাইয়ে ৮ এবং ড্র কিংবা পরাজয়ে ০ পয়েন্ট বরাদ্দ করা হয়। এছাড়াও বোলিং ও ব্যাটিংশৈলীর উপর নির্ভর করে বোনাস পয়েন্ট প্রদান করার সিদ্ধান্ত গৃহীত হয়। মুলতানে পাকিস্তান এবং কলম্বোয় শ্রীলঙ্কা দল বাংলাদেশকে পরাজিত করে ফাইনালে উঠে।  লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে।   তথ্যসূত্র   বিষয়শ্রেণী:এশিয়ান টেস্ট চ্যাম্পিয়নশিপ বিষয়শ্রেণী:টেস্ট ক্রিকেট প্রতিযোগিতা
কালচে নীল ঘাস বা আফ্রিকান নীল ঘাস () (বৈজ্ঞানিক নাম: Zizeeria knysna) নীল প্রজাপতি'র একটি প্রজাতি, যা সাধারণত আফ্রিকা, সাইপ্রাস এবং আইবেরিয়ান পেনিনসুলায় দেখা যায়। thumb|left|200px|Mating  কখনও কখনও একে (Zizeeria lysimon) জিজিরিয়া আইসিমন (হাবনার) মনে করা হয়, তবে তা ঠিক নয় কারণ ১৯৭০ সালে  প্যাপিলিও লিসিমন স্টল (Papilio lisimon Stoll, [1790]) একে প্রজাপতির রিওডিনিডে গোত্রে অন্তর্ভুক্ত করেছেন।Afrotropical Butterflies   এদের ডানার দৈর্ঘ্য পুরুষদের ক্ষেত্রে ১৮-২৩ মিলিমিটার এবং মহিলাদের ক্ষেত্রে ২১-২৬ মিলিমিটার হয়ে থাকে।Woodhall, S. Field Guide to Butterflies of South Africa, Cape Town: Struik Publishers, 2005. এই প্রজাপতিটিকে প্রায় সারা বছরই দেখা যায়।  এর লার্ভা Medicago, Melilotus, Acanthyllis, Armeria delicatula, Polygonum equisetiforme, Tribulus terrestris এবং Oxalis খেয়ে বেচে থাকে।  তথ্যসূত্র  বহিঃসংযোগ Photos preimaginal stages of Zizeeria knysna   Butterflies of Europe  Zizeeria at Funet.fi  বিষয়শ্রেণী:কেপ ভার্দের প্রজাপতি বিষয়শ্রেণী:পাকিস্তানের প্রজাপতি বিষয়শ্রেণী:১৮৬২-এ বর্ণিত প্রাণী বিষয়শ্রেণী:১৮৬২-এ বর্ণিত প্রজাপতি
ক্যাপিটালিস্ট প্যাট্রিয়ার্কি অ্যান্ড দ্য কেস ফর সোশ্যালিস্ট ফেমিনিজম (বই) হলো জিলাহ আর. আইজেনস্টাইন দ্বারা সম্পাদিত সমাজতান্ত্রিক নারীবাদ সম্পর্কে ১৯৭৮ সালের একটি সংকলন।  সমাজবিজ্ঞানী রোন্ডা এফ. লেভিন এই কাজটিকে "সমাজতান্ত্রিক-নারীবাদী অবস্থানের চমৎকার আলোচনা" হিসেবে উল্লেখ করেছেন। Levine, Rhonda F. Legacies of the insurgent sociologist in Enriching the Sociological Imagination: How Radical Sociology Changed the Discipline, Brill Press, 2004, 978-9004139923, p8 লেভিন বইটিকে বর্ণনা করেছেন "কীভাবে একটি মার্কসবাদী শ্রেণী বিশ্লেষণ পুরুষতন্ত্রের নারীবাদী বিশ্লেষণের সাথে একত্রিত হয়ে কীভাবে লিঙ্গ এবং শ্রেণী বৈষম্যের ব্যবস্থা হিসেবে সংযোগ করে তার একটি তত্ত্ব তৈরি করতে পারে"।   "আইজেনস্টাইন 'পুঁজিবাদী পিতৃতন্ত্র' শব্দটিকে 'পুঁজিবাদী শ্রেণি কাঠামো এবং শ্রেণিবদ্ধ যৌন কাঠামোর মধ্যে পারস্পরিকভাবে শক্তিশালীকরণের দ্বান্দ্বিক সম্পর্কের বর্ণনামূলক হিসেবে সংজ্ঞায়িত করেছেন।" Madsen, Deborah L. Feminist Theory and Literary Practice, Pluto Press, 2000, , p193  তিনি বিশ্বাস করেন যে "যৌন শ্রেণি হিসেবে নারীর স্বীকৃতি উদারনীতির জন্য নারীবাদের ধ্বংসাত্মক গুণকে স্থাপন করে কারণ উদারনীতিবাদের ভিত্তি এই শ্রেণিগত ভিত্তিতে জনজীবন থেকে নারীদের বর্জন করার উপর ভিত্তি করে। পুরুষের সাথে নারীর প্রকৃত সমতার দাবি, যদি তার যৌক্তিক উপসংহারে নিয়ে যাওয়া হয়, তাহলে একটি উদার সমাজের জন্য প্রয়োজনীয় পিতৃতান্ত্রিক কাঠামোকে সরিয়ে দেবে।" Eisenstein, Capitalist Patriarchy and the Case for Socialist Feminism, cited in Feminism and Philosophy: Essential Readings in Theory, Reinterpretation, and Application, eds: Nancy Tuana, Rosemarie Tong, Westview Press 1995, , p5   তথ্যসূত্র   বিষয়শ্রেণী:সমাজতান্ত্রিক সৃষ্টিকর্ম বিষয়শ্রেণী:সমাজতান্ত্রিক নারীবাদ বিষয়শ্রেণী:ইংরেজি ভাষার বই বিষয়শ্রেণী:১৯৭৮-এর অ-কল্পকাহিনী বই
বানিয়াজান ইউনিয়ন বাংলাদেশের ময়মনসিংহ বিভাগের নেত্রকোণা জেলার আটপাড়া উপজেলার অন্তর্গত একটি।   অবস্থান ও সীমানা:  উত্তরে শুনই ইউনিয়ন ও দক্ষিণে তেলিগাতী ইউনিয়ন অবস্থিত। পূর্বে অবস্থিত লুনেশ্বর ইউনিয়ন,পশ্চিমে স্বরমুশিয়া ইউনিয়ন অবস্থিত।   ইতিহাস  লোকমুখে প্রচলিত বানিয়াজান গ্রামে কোন সময় বানিয়া নামে জনগোষ্ঠী বসবাস ছিল যারা মাটির হাড়িপাতিল ও অন্যান্ন তৈজস পত্র তৈরী করতেন এবং সেই থেকেই গ্রামের নাম হয় বানিয়াজান।গ্রামের বিভিন্ন জায়গায় মাটি খনন করলে প্রাচীন মাটির সব তৈজস পত্রের ভাঙা অংশ পাওয়া যায়।  এছাড়াও গ্রামে লতাজাতীয় একপ্রকার বৃহৎ উদ্ভীদ জন্মায় যাকে স্থানীয় ভাষায় বলা হয় বানিয়া গাছ।প্রচুর পরিমাণে এই উদ্ভীদ জন্মায় বলে গ্রামের নাম হয় বানিয়াজান বলে প্রচলিত আছে।   প্রশাসনিক এলাকা  গ্রামের সংখ্যা– ২৪টি।  ১.আঁটিকান্দা,  ২.মরাকান্দা,  ৩.গাঁচগজ,  ৪.বানিয়াজান,৫.আটপাড়া,৬.মোবারাকপুর,৭.মহিষপুর,৮.চাহড়িয়া,৯.ইটাখলা,১০.গাভূরগাছ,১১.মাটিকাটা,১২.পাহাড়পুর,১৩.কামতলা, ১৪.চকপাড়া উল্লে। খযোগ্য   আয়তন ও জনসংখ্যা  আয়তন– ৬০৫০ একর।লোকসংখ্যা– ২১৪৪৪ জন। (২০১১ সালের আদম শুমারি অনুযায়ী)   শিক্ষা  শিক্ষার হার: ৪২.১%।  শিক্ষা প্রতিষ্ঠান   সরকারী প্রাথমিক বিদ্যালয় ৬টি  বেসরকারী রেজিঃ প্রাঃ বিদ্যালয় ৬টি  উচ্চ বিদ্যালয় ৩টি  মাদ্রাসা ২টি   দর্শনীয় স্থান    কংস নদী ও মগড়া নদীর মিলন স্তল   সম্মানিত ব্যক্তি  মাওলানা আবুল হাসেম রহ. ওরফে পুলিশ মুন্সী, ইটাখলা, বানিয়জান,আটপাড়া।  এছাড়াও আলহাজ হাফেজ মাওলানা ইলিয়াস সাহেব রয়েছেন। যিনি মদনপুর শাহ্ সুলতান জামে মসজিদের সাবেক ইমাম ও খতিব।   জনপ্রতিনিধি  বর্তমান চেয়ারম্যান- মোঃ ফেরদৌস রানা +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬আলহাজ্ব জনাব মাছুম চৌধুরী ০৭মোঃ ফেরদৌস রানা আনঞ্জু২০১১-চলমান   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:আটপাড়া উপজেলার ইউনিয়ন বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
অন্ধ্র জ্যোতি ('অন্ধ্রের আলো') ভারতের তৃতীয় বৃহত্তম প্রচারিত তেলুগু ভাষার দৈনিক পত্রিকা যা বেশিরভাগই অন্ধ্র প্রদেশ এবং তেলেঙ্গানা রাজ্যে বিক্রি হয়। এটি ১ জুলাই ১৯৬০-এ কেএলএন প্রসাদ, একজন শিল্পপতি দ্বারা প্রতিষ্ঠিত হয়েছিল  এটি তেলুগু ভাষার সবচেয়ে পুরানো দৈনিক সংবাদপত্রগুলির মধ্যে একটি। ২০০২ সালে এটি ভেমুরি রাধা কৃষ্ণ যিনি আর কে নামেও পরিচিত তিনি পত্রিকাটি কিনে নেন, যিনি ব্যবস্থাপনা পরিচালক হিসাবেও কাজ করেন।   তথ্যসূত্র    বহিঃসংযোগ    অন্ধ্র জ্যোতি অফিসিয়াল ওয়েবসাইট  বিষয়শ্রেণী:হায়দ্রাবাদের সংবাদপত্র বিষয়শ্রেণী:ভারতের সংবাদপত্র বিষয়শ্রেণী:১৯৬০-এ অন্ধ্রপ্রদেশে প্রতিষ্ঠিত বিষয়শ্রেণী:তেলুগু ভাষার সংবাদপত্র বিষয়শ্রেণী:বিজয়ওয়াড়ার সংবাদপত্র
অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি।  চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর পুনঃনির্মাণ চলচ্চিত্রে তিনি বর্তমানে কাজ করছেন, পুনঃনির্মাণের পরিচালক আতিক রহমান।   সংক্ষিপ্ত জীবনী  অমৃতা খান ১৯৯৭ সালের ২৪ ডিসেম্বর বাংলাদেশের সাতক্ষীরা জেলায় জন্মগ্রহণ করেন। তার বংশগত আদি নিবাস টাঙ্গাইলে, তার জন্মের সময় তার বাবা সাতক্ষীরাতে কর্মরত ছিলেন। বাবা তাহের খান ইউএনডিপিতে কর্মকর্তা ও মা দিলারা ইসলাম একজন ব্যবসায়ী। তার বড় এক ভাই আছে।    অভিনয় জীবন  অমৃতা খান অভিনীত প্রথম চলচ্চিত্র "গেইম", এটি ২০১৫ সালের ২রা জানুয়ারি মুক্তি পেয়েছে। চলচ্চিত্রে পদার্পণ করার আগে তিনি বেশ কিছু বিজ্ঞাপন চিত্র এবং মিউজিক ভিডিও-তে কাজ করেছেন। বর্তমানে তিনি "অন্তরে অন্তরে" পুনঃনির্মাণ-এ ছাড়াও আরো গুম, এবং অজান্তে ভালবাসা মিশন আফ্রিকা নামের তিনটি চলচ্চিত্রে কাজ করবেন।   চলচ্চিত্রের তালিকা   বছর শিরোনাম চরিত্র সহ-শিল্পী পরিচালক  নোটস সূত্র২০১৫গেইম অমৃতা নিরব, ইরফান খান  রয়েল অনিক ২রা জানুয়ারি ২০১৫  অভিষেক ছবি টার্গেট  নিরব  সাইফ চন্দন   মুক্তি প্রতিক্ষীতঅন্তরে অন্তরে ঝিনুক নিরব  আতিক রহমান   গুম       মুক্তি প্রতিক্ষীত ২০২৩ মন দিয়েছি তারে   আসিফ ইমরোজমোস্তাফিজুর রহমান বাবু    তথ্যসূত্র    বহিঃসংযোগ   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মডেল এবং অভিনেত্রি বিষয়শ্রেণী:বাঙালি অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী
নব্য উদারনীতিবাদ সম্পর্কিত নিবন্ধ , যা একটি রাজনৈতিক দর্শন এবং বিংশ শতাব্দীর শেষের দিকে মুক্ত-বাজার পুঁজিবাদের সাথে সম্পর্কিত ঊনবিংশ শতাব্দীর ধারণার রাজনৈতিক পুনরাবির্ভাবকে বোঝাতে ব্যবহৃত একটি শব্দ । এই শব্দটির একাধিক, প্রতিদ্বন্দ্বিতাপূর্ণ সংজ্ঞা রয়েছে এবং প্রায়শই এটি অবমাননাকরভাবে ব্যবহৃত হয় । এটি মূলত বাজার-ভিত্তিক সংস্কারের ফলে সৃষ্ট সামাজিক রূপান্তরকে চিত্রিত করার জন্য ব্যবহৃত হয়। নব্য উদারনীতিবাদ হল একটি অর্থনৈতিক দর্শন যা ১৯৩০-এর দশকে ইউরোপীয় উদারনীতিবাদী পণ্ডিতদের মধ্যে উদ্ভূত হয়েছিল । এটি ধ্রুপদী উদারনীতিবাদের জনপ্রিয়তার অনুভূত পতনের প্রতিক্রিয়া হিসাবে আবির্ভূত হয়েছিল , যা বাজার নিয়ন্ত্রণের জন্য একটি সামাজিক উদারনীতিবাদী আকাঙ্ক্ষার পথ তৈরি করে বলে মনে করা হয়েছিল । চিন্তাভাবনার এই পরিবর্তনটি মহামন্দা দ্বারা রূপায়িত হয়েছিল এবং মুক্ত বাজারের অস্থিরতা মোকাবেলা করার জন্য পরিকল্পিত নীতিতে প্রকাশিত হয়েছিল ।  বিষয়শ্রেণী:ডানপন্থী মতাদর্শ বিষয়শ্রেণী:পুঁজিবাদী ব্যবস্থা বিষয়শ্রেণী:অর্থনৈতিক উদারনীতি
ব্রুস অ্যান্থনি চেম্বারলেন ছিলেন একজন অস্ট্রেলিয়ান রাজনীতিবিদ। তিনি দীর্ঘ সময় ভিক্টোরিয়ান আইনসভায় দায়িত্ব পালন করেছেন এবং ১ অক্টোবর ১৯৯২ থেকে ২৮ ফেব্রুয়ারি ২০০৩ সাল পর্যন্ত ভিক্টোরিয়ান পার্লামেন্টের লেজিসলেটিভ কাউন্সিলের ১৭তম সভাপতি হিসেবে দায়িত্ব পালন করেছেন।  প্রারম্ভিক জীবন ও শিক্ষা ব্রুস চেম্বারলেন ১৯৩৯ সালের ৯ আগস্ট অস্ট্রেলিয়ার মেলবোর্নের ব্রাইটন শহরে জন্মগ্রহণ করেন। তার পিতা পিটার হেনরি চেম্বারলেন ছিলেন একজন রেলওয়ের পেমাস্টার। তিনি দে লা সাল কলেজে পড়াশোনা করেন এবং পরে মেলবোর্ন বিশ্ববিদ্যালয় থেকে কলাবিদ্যায় স্নাতক ও ব্যাচেলর অব ল'স ডিগ্রি অর্জন করেন।  রাজনৈতিক জীবন ব্রুস চেম্বারলেন ১৯৬৯ থেকে ১৯৭৩ সাল পর্যন্ত হ্যামিলটন সিটি কাউন্সিলের সদস্য ছিলেন। ১৯৭৩ সালে তিনি ভিক্টোরিয়ান লেজিসলেটিভ অ্যাসেম্বলিতে ডান্ডাস আসন থেকে লিবারেল পার্টির প্রতিনিধি হিসেবে নির্বাচিত হন। ১৯৭৬ সালে তার আসন বিলুপ্ত হলে তিনি ভিক্টোরিয়ান লেজিসলেটিভ কাউন্সিলের ওয়েস্টার্ন প্রভিন্স আসন থেকে নির্বাচিত হন।  ছায়ামন্ত্রিত্ব ও শীর্ষ পদ ১৯৮২ সালে তিনি ছায়া মন্ত্রিসভায় সংরক্ষণ ও পরিকল্পনা বিষয়ক ছায়ামন্ত্রী নিযুক্ত হন এবং ১৯৮৫ সালে ছায়া অ্যাটর্নি-জেনারেল হিসেবে দায়িত্ব গ্রহণ করেন। ১৯৮৬ সালে তিনি ঊর্ধ্বকক্ষের বিরোধীদলীয় নেতা হন। এরপর তিনি স্থানীয় সরকার ও প্রধান প্রকল্প (১৯৮৮), শিল্প, প্রযুক্তি ও সম্পদ (১৯৮৯-১৯৯০), পরিকল্পনা ও রাজ্য প্রবৃদ্ধি (১৯৯০-১৯৯১) এবং স্থানীয় সরকার (১৯৯০-১৯৯২) সংক্রান্ত ছায়ামন্ত্রীর দায়িত্ব পালন করেন। ১৯৯২ সালে চেম্বারলেন ভিক্টোরিয়ান লেজিসলেটিভ কাউন্সিলের ১৭তম সভাপতি নির্বাচিত হন এবং ২০০৩ সাল পর্যন্ত এই পদে দায়িত্ব পালন করেন।  সম্মাননা  ২০০৫ সালের অস্ট্রেলিয়া ডে তে তাকে অর্ডার অব অস্ট্রেলিয়ার মেম্বার (AM) পদক প্রদান করা হয়।  ব্যক্তিগত জীবন ১৯৬৫ সালের ৬ ফেব্রুয়ারি তিনি পলা সোয়ানকে বিয়ে করেন। তাদের জেনি, মেথিউ, পিটার এবং লুইস নামে চার সন্তান ছিল।   মৃত্যু  ২০০৫ সালের ১ অক্টোবর তিনি অস্ট্রেলিয়ার ভিক্টোরিয়ার হেমিল্টন শহরে মৃত্যুবরণ করেন।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০০৫-এ মৃত্যু বিষয়শ্রেণী:মেম্বার্স অব দি অর্ডার অব অস্ট্রেলিয়া বিষয়শ্রেণী:২০শ শতাব্দীর অস্ট্রেলীয় রাজনীতিবিদ বিষয়শ্রেণী:২১শ শতাব্দীর অস্ট্রেলীয় রাজনীতিবিদ
সাই দেওধর হলেন একজন ভারতীয় অভিনেত্রী যিনি প্রধানত হিন্দি টেলিভিশনে কাজ করেন। তিনি স্টার প্লাসের ড্রামা সিরিজ সারা আকাশ এবং সনি টিভির ড্রামা সিরিজ এক লাডকি অঞ্জনা সি- তে তার ভূমিকার জন্য পরিচিত। তিনি অভিনেতা শক্তি আনন্দকে বিয়ে করেছেন। তিনি শক্তি আনন্দের সাথে নাচ রিয়েলিটি শো নাচ বলিয়ে সিজন ১ এ অংশগ্রহণ করেছিলেন।  তিনি ১৯৯৩ সালের মারাঠি মুভি - লপান্ডব- এ একজন শিশু শিল্পী হিসাবে প্রথমবারের আবির্ভূত হন, যেখানে তিনি নায়কের একজন যুবতী বোনের ভূমিকায় অভিনয় করেছিলেন।[ তথ্যসূত্র প্রয়োজন ]   চলচ্চিত্র    প্রহর-এ চিকু চরিত্রে  ঘর আউন্দা চরিত্রে মাধুরী আজগাঁওকর  শিবাঙ্গী চরিত্রে মোগরা ফুলালা  চিন্নির চরিত্রে লপাণ্ডব   পরিচালক    নীরব বন্ধন  ফাদার্স ডে টু ইউ (পকেট ফিল্মস)  রক্তের সম্পর্ক  যখন একজন পুরুষ একজন নারীকে ভালোবাসে  বাধাই হো  Worship The Woman Within - আন্তর্জাতিক নারী দিবসের সঙ্গীত"  ঝুটি ঝুটি বাতিয়ান - মিউজিক ভিডিও  (আন)সংস্কারি - শর্ট ফিল্ম   প্রযোজক    মুঝসে কুছ কেহতি... ইয়ে খামোশিয়ান - স্টার প্লাসে টিভি শো  সাতা লোটা পান সাগলা খোটা - চলচ্চিত্র  দ্য শোলে গার্ল  রক্তের সম্পর্ক (২০২০)  যখন একজন পুরুষ একজন মহিলাকে ভালোবাসে - শর্ট ফিল্ম )  বাধাই হো (শর্ট ফিল্ম) (২০২১)  Worship The Woman Within - আন্তর্জাতিক নারী দিবসের সঙ্গীত" (মিউজিক ভিডিও)   ঝুটি ঝুতি বাতিয়ান - মিউজিক ভিডিও  (Un) Sanskari - শর্ট ফিল্ম  সোনিয়াচি পাভলা - কালারস মারাঠিতে টিভি শো  কাব্যঅঞ্জলি - সখি সাভালি - কালারস মারাঠিতে টিভি শো   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:বাঙালি অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:পুণের অভিনেত্রী বিষয়শ্রেণী:জীবিত ব্যক্তি
অ্যাস্টোরিয়া হল একটি গ্র্যান্ড হাউসবোট, যেটি ১৯১১ সালে গীতিমঞ্চ পরিচালক ফ্রেড কার্নোর জন্য তৈরি করা হয়েছিল এবং ১৯৮০-এর দশকে এর নতুন মালিক, পিংক ফ্লয়েডের গিটারবাদক ডেভিড গিলমোর দ্বারা পরিচালিত একটি রেকর্ডিং স্টুডিও হিসাবে অভিযোজিত হয়৷ এটি রিচমন্ডের লন্ডন বরোর হ্যাম্পটনে টেম্‌স নদীর উপর অবস্থিত। গিলমোর ১৯৮৬ সালে নৌকাটি কিনেছিলেন, কারণ তিনি "[তার] জীবনের অর্ধেক রেকর্ডিং স্টুডিওতে কাটিয়েছেন জানালা, আলোবিহীন, কিন্তু এই নৌকায় অনেক জানালা আছে, বাইরের সুন্দর দৃশ্য রয়েছে"।   প্রারম্ভিক ইতিহাস  নৌকাটি ১৯১১ সালে গীতিমঞ্চ পরিচালক ফ্রেড কার্নোর জন্য তৈরি করা হয়েছিল, যিনি নদীর তীরে সেরা হাউসবোটটি স্থায়ীভাবে তার হোটেল, ট্যাগস দ্বীপের কার্সিনোর পাশে রাখতে চেয়েছিলেন। তিনি এটি ডিজাইন করেছেন যাতে একটি সম্পূর্ণ ৯০-পিস অর্কেস্ট্রা বাজানো যায়।   তথ্যসূত্র    বহিঃসংযোগ   বিষয়শ্রেণী:১৯১১-এর জাহাজ বিষয়শ্রেণী:১৯১১-এ ইংল্যান্ডে প্রতিষ্ঠিত বিষয়শ্রেণী:লন্ডনের রেকর্ডিং স্টুডিও বিষয়শ্রেণী:টেমস নদীর উপর ভবন ও স্থাপনা বিষয়শ্রেণী:হাউসবোট বিষয়শ্রেণী:টেম্‌স নদী বিষয়শ্রেণী:হ্যাম্পটন, লন্ডন বিষয়শ্রেণী:ডেভিড গিলমোর বিষয়শ্রেণী:পিংক ফ্লয়েড
তালুকদার মোহাম্মদ তৌহিদ জং মুরাদ (জন্ম: ২৩ আগস্ট ১৯৭১) হলেন একজন বাংলাদেশী রাজনীতিবিদ। তিনি ঢাকা-১৯ আসনের সংসদ সদস্য ছিলেন।   জন্ম ও প্রাথমিক জীবন  তালুকদার মোহাম্মদ তৌহিদ জং মুরাদ ১৯৭১ সালের ২৩ আগস্ট ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতার নাম মোহাম্মদ আনোয়ার জঙ্গ তালুকদার এবং মাতার নাম সৈয়দা লুৎফুন নাহার।  তিনি ধানমন্ডি সরকারী প্রাথমিক বিদ্যালয়ে পড়ালেখা করেন। ঢাকা কলেজ থেকে তিনি এইচএসসি শেষ করে তিনি সাভার সরকারি কলেজ থেকে স্নাতক এবং ঢাকা বিশ্ববিদ্যালয় থেকে স্নাতকোত্তর ডিগ্রি সম্পন্ন করেন।   রাজনৈতিক জীবন  মুরাদ ২০০১ সালে ঢাকা-১২ থেকে নির্বাচনে অংশগ্রহণ করেন কিন্তু বিএনপির প্রার্থী দেওয়ান মো: সালাহউদ্দিনের নিকট পরাজিত হয়েছিলেন।  ২০০৮ সালের সাধারণ নির্বাচনে ঢাকা-১৯ থেকে অংশগ্রহণ করেন এবং ২৮২,১০৯ ভোট পেয়ে সংসদ সদস্য নির্বাচিত হন। একই সংসদে তিনি যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।  ২০১৮ ও ২০২৩ সালের নির্বাচনে তিনি দলীয় মনোনয়ন প্রত্যাশী ছিলেন কিন্তু মনোয়ন পাননি।   সমালোচনা  সাভারের রানা প্লাজা ধসে পড়ে হাজার হাজার মানুষ মারা যায়। মুরাদ জং সেই প্লাজার মালিক সোহেল রানাকে সুরক্ষিত রাখার চেষ্টা করেন। এমনকি তিনি রানাকে গ্রেফতার থেকে বাঁচিয়ে পালিয়ে যেতে সাহায্য করেছেন এমন খবরও বেরোয়। তিনি রানার রাজনৈতিক গুরু ছিলেন বলে সংবাদ মাধ্যমে প্রকাশিত হয়ে।  তথ্যসূত্র  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:সাভার সরকারি কলেজের প্রাক্তন শিক্ষার্থী
নাওতো আরাই (, ; জন্ম: ৭ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব তোকুশিমা ভোর্তিসে হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন নাওতো আরাই ১৯৯৬ সালের ৭ই অক্টোবর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সানফ্রেকে হিরোশিমার খেলোয়াড়